Official Journal L 149 , 07/06/2002 P. 0001 - 0002



Ir-Regolament tal-Kunsill (KE) Nru 962/2002 tas-27 ta’ Mejju 2002 li jemenda r-Regolament (KE) Nru 1868/94 li jistabbilixxi sistema ta’ kwoti rigward il-produzzjoni tal-lamtu tal-patata IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u partikolarment l-Artikoli 36 u 37 tiegħu, Wara li kkunsidra l-proposta mill-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kunsill Ekonomiku u Soċjali [3], Billi: (1) L-Artikolu 2(3) tar-Regolament (KE) Nru 1868/94 [4] jiffissa l-kwoti għall-lamtu tal-patata għal Stati Membri produtturi għas-snin marketing 2000/2001 u 2001/2002. (2) Taħt l-Artikolu 3(2) tar-Regolament (KE) Nru 1868/94 il-kwota trid tiġi allokata bejn l-Istati Membri produtturi f’intervalli ta’ tliet snin fuq il-bażi tar-rapport mill-Kummissjoni għall-Kunsill. Il-kwoti korrentement iffissati għas-sena marketing 2001/2002 għandhom għalhekk jiġu estiżi għal tliet snin. (3) Il-Kummissjoni żżomm id-dritt li tagħmel proposti leġislattivi xierqa oħra għas-sistema tal-lamtu tal-patata fid-dawl tal-valutazzjoni kontinwa tas-settur. (4) L-Istati Membri produtturi għandhom jallokaw il-kwoti tagħhom għal perjodu ta’ tliet snin bejn il-fabbrikanti kollha tal-lamtu tal-patata fuq il-bażi tal-kwoti adottati għas-sena marketing 2001/2002. (5) Kwantitajiet użati li jeċċedu s-subkwoti disponibbli fis-sena marketing 2001/2002 iridu jitnaqqsu għas-sena marketing 2002/2003 skond l-Artikolu 6(2) tar-Regolament (KE) Nru 1868/94 (6) L-emenda tar-Regolament (KEE) Nru 1766/92 [5] bir-Regolament tal-Kunsill (KE) Nru 1253/1999 [6] involviet bdil fit-terminoloġija tal-ħlas fl-Artikolu 8; dan ir-Regolament għandu għalhekk jinġieb f’konformità ma’ dik it-terminoloġija, ADOTTA DAN IR-REGOLAMENT: L-Artikolu 1 Ir-Regolament (KE) No 1868/94 huwa b’dan emendat kif ġej: 1. L-Artikolu 2 għandu jiġi mibdul b’dan li ġej: "L-Artikolu 2 1. L-Istati Membri produtturi tal-lamtu tal-patata elenkati hawn taħt huma b’dan allokati l-kwoti li ġejjin għas-snin tas-suq 2002/2003, 2003/2004 u 2004/2005: (tunnellati metriċi) | Id-Danimarka | 168215 | Il-Ġermanja | 656298 | Spanja | 1943 | Franza | 265354 | L-Olanda | 507403 | L-Awstrija | 47691 | Il-Finlandja | 53178 | L-Isvezja | 62066 | Total | 1762148 | 2. Kull Stat Membru produttur għandu jalloka l-kwota msemmija fil-paragrafu 1 bejn fabbrikanti tal-lamtu tal-patata għall-użu fis-snin marketing 2002/2003, 2003/2004 u 2004/2005 fi proporzjon mas-subkwoti disponibbli għal kull fabbrikant għas-sena marketing 2001/2002 qabel l-applikazzjoni ta’ xi korrezzjoni possibbli taħt l-Artikolu 6(2). Is-subkwoti disponibbli għal kull fabbrikant għas-sena tas-suq 2002/2003 għandhom jiġu aġġustati biex jitqies kull ammont użat li jeċċedi l-kwota matul is-sena marketing 2001/2002 skond l-Artikolu 6(2)." 2. L-Artikolu 3 għandu jinbidel b’dan li ġej: "L-Artikolu 3 1. Fit-30 ta’ Settembru 2004 jew qabel u, wara din id-data, f’intervalli ta’ tliet snin, il-Kummissjoni għandha tippreżenta lill-Kunsill rapport dwar l-allokazzjoni tal-kwoti fil-Komunità, akkumpanjat bi proposti xierqa. Dan ir-rapport għandu jikkunsidra l-possibiltà ta’ bdil fil-ħlas lill-produtturi tal-patata u ta’ żviluppi fis-swieq tal-lamtu tal-patata u tal-lamtu miċ-ċereali. 2. Fil-31 ta’ Diċembru 2004 jew qabel din id-data u, wara din id-data, f’intervalli ta’ tliet snin, il-Kunsill, huwa u jaġixxi fuq il-bażi ta’ l-Artikolu 37 tat-Trattat, għandu jalloka l-kwota fost l-Istati Membri bbażata fuq ir-rapport imsemmi fil-paragrafu 1, għall-użu fit-tliet snin marketing li jiġu wara. 3. Fil-31 ta’ Jannar 2005 jew qabel u, wara din id-data, f’intevalli ta’ tliet snin, l-Istati Membri għandhom jinnotifikaw lil dawk interessati dwar id-dettalji ta’ l-allokazzjonijiet tal-kwoti għat-tliet snin marketing li jiġu wara." 3. L-Artikolu 7 għandu jiġi mibdul b’dan li ġej: "L-Artikolu 7 Dan ir-Regolament m’għandux ikopri l-produzzjoni tal-lamtu tal-patata minn impriżi li la jixtru l-patata li tkun ibbenefikat mill-ħlas imsemmi fl-Artikolu 8 tar-Regolament (KEE) Nru 1766/92 u lanqas ma jibbenefikaw mir-rifużjoni imsemmija fl-Artikolu 7 ta’ dan ir-Regolament." L-Artikolu 2 Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Għandu jkun japplika mill-1 ta’ Lulju 2000. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fis-27 ta’ Mejju 2002. F’isem il-Kunsill Il-President M. Arias Cañete [1] ĠU C 51 E, tas-26.2.2002, p. 368. [2] Opinjoni mogħtija fil-15 ta’ Mejju 2002 (għadha mhix ippubblikata fil-Ġurnal Uffiċjali). [3] ĠU C 80, tat-3.4.2002, p. 46. [4] ĠU L 197, tat-30.7.1994, p. 4. Regolament kif l-aħħar emendat bir-Regolament (KE) Nru 1252/1999 (ĠU L 160, tas-26.6.1999, p. 15). [5] ĠU L 181, ta’ l-1.7.1992, p. 21. Regolament kif l-aħħar emendat bir-Regolament (KE) Nru 1666/2000 (ĠU L 193, tad-29.7.2000, p. 1). [6] ĠU L 160, tas-26.6.1999, p. 18. --------------------------------------------------